Elementi i kriteriji ocjenjivanja iz predmeta

PRAKTIČNA NASTAVA

Za zanimanje STOLAR

Ing. drvne industrije Stevo Kozić

Šk. God. 2022/2023

|  |  |  |  |  |
| --- | --- | --- | --- | --- |
|  | **PRAKTIČAN RAD** | **PRIMJENA ZNANJA U PRAKSI** | **VOĐENJE MAPE PRAKTIČNE NASTAVE** | **ODNOS UČENIKA PREMA RADU** |
| **ODLIČAAN** | - u potpunosti izvršava zadane mu zadatke  - sposoban prenositi znanje drugim naučnicima  - redovit i zainteresiran za rad | - povezuje usvojeno teoretsko znanje u praktičnom dijelu  - kreativno primjenjuje usvojene vještine u novim situacijama | - mapa uredno ispunjena sa svim elementima i predana na vrijeme do 15. u mjesecu | - pokazuje izraziti interes za predmet  - postavljene zadatke redovito izvršava samostalno  - spreman za suradnju |
| **VRLO** **DOBAR** | - u potpunosti izvršava zadane mu zadatke uz minimalnu pomoć stručnog učitelja  - sposoban prenositi dio znanja drugim naučnicima  - redovit i zainteresiran za rad | - poznaje sve nastavne sadržaje ali ih povezuje u praktičnom dijelu uz pomoć stručnog učitelja | - mapa uredno ispunjena sa svim elementima ali manjim nedostacima predana na vrijeme do 15. u mjesecu | - pokazuje interes za predmet  - postavljene zadatke redovito izvršava uz malu pomoć  - spreman za suradnju |
| **DOBAR** | - s nedovoljnom zainteresiranošću izvršava zadane mu zadatke uz pomoć stručnog učitelja  - poznaje gradivo i snalazi se u osnovnim pojmovima, služeći se inteligencijom i memorijom | - usvojeno gradivo pokušava povezati sa praktičnom primjenom uz pomoć inteligencije  - reproducira temeljne pojmove ali ih ne zna obrazložiti primjerima | - mapa ispunjena sa većinom elemenata i manjim nedostacima predana u tjednu iza 15. u mjesecu | - povremeno ne sudjeluje u fazama praktične nastave  - pokazuje interes ali se zadovoljava onim što mora  - prihvaća savjete nastavnika i poštuje pravila  - spreman na suradnju u tolikoj mjeri da zadovolji okolinu |
| **DOVOLJAN** | - djelomično prepoznaje temeljne pojmove , ali s nedovoljnom zainteresiranošću ih povezuje u radnom procesu  - sklon improvizaciji i nesamostalan  - radi samo pod kontrolom ili pod stalnim poticajom | - ne poznaje sve nastavne sadržaje i ne povezuje ih u praktičnom dijelu ni uz pomoć stručnog učitelja  - radi uz mnogo potpitanja  i nije pouzdan u radu  - ne uočava pogreške samostalno  - pasivno prihvaća savjete i pravila | - mapa ispunjena sa većim nedostacima elemenata i predana sa velikim zaostatkom | - ponekad sudjeluje u fazama radnog procesa  - pokazuje slab interes za rad i pokušava se izvlačiti  - nesamostalan i nesustavan u radu, neredovit  - brzo se zasiti radom |
| **NEDOVOLJAN** | - ne prepoznaje pojmove ne želi raditi  - ni uz pomoć stručnog učitelja ne želi sudjelovati u radnom procesu  - neredovit na praktičnoj nastavi bez opravdanja | - ne prepoznaje postupke u radu  - pogrešno tumači radne postupke  - ne zna radne postupke  - ne želi izvesti radne postupke | - mapa ne ispunjena i nije predana  - nedovoljan broj odrađenih sati | - uopće ne sudjeluje u fazama radnog procesa  - nezainteresiran i odbija suradnju  - ometa rad  - zaokupljen vlastitim aktivnostima  - ne obazire se na upozorenja stručnog učitelja  - sustavno krši pravila |

**Ocjene iz svih komponenti daju nastavnici praktične nastave u školi i mentori učenika iz licenciranih obrtničkih radionica i tvrtki gdje učenici obavljaju vanjski dio praktične nastave.**

**Za pozitivnu zaključnu ocjenu svi elementi ocjenjivanja moraju biti pozitivni.**

**Zaključna ocjena ne mora proizlaziti iz aritmetičke sredine upisanih ocjena, osobito ako je učenik pokazao napredak u drugom polugodištu.**

**Ocjena se zaključuje nakon odrađene ljetne prakse što naučnik/učenik potvrđuje donošenjem potvrde u zadnjem tjednu školske godine, ako naučnik ne odradi ljetnu praksu produžit će mu se naukovanje.**

**Ljetna praksa odrađuje se u obrtničkoj radionici a njeno izvršenje uz stručnog učitelja nadzire i prof. zadužen za obilazak praktične nastave.**